# PIRITA SEIKLUSPARGI KASUTAMISE TINGIMUSED

Nr

1. Käesolevate seikluspargi (edaspidi: Seikluspark) kasutamise tingimustega (edaspidi: Tingimused) määratakse kindlaks Seikluspargi haldaja Seikluspark OÜ (registrikood: 11227787) ja Seikluspargi külastaja (edaspidi: Klient) õigused, kohustused ja vastutus Seikluspargis asuvate seiklusradade (edaspidi: Seiklusrada) kasutamisel Kliendi poolt.

2. Tingimusi kohaldatakse kõikide Klientide suhtes, kes kasutavad Seiklusrada.

3. Seikluspark OÜ-l on õigus mitte lubada Seiklusraja kasutamist isiku poolt, kelle seisund ja/või võimed ei võimalda Seikluspark OÜ arvates Seiklusraja ohutut läbimist.

4. Klient on teadlik, et Seiklusraja kasutamine võib kahjustada Kliendi riideid ja kaasasolevaid esemeid ning on ohtlik Kliendi elule ja tervisele, juhul kui Klient ei järgi täpselt kõiki Seikluspark OÜ töötajate poolseid instruktsioone, ohutus- ja turvanõudeid ja Tingimustes sätestatud nõudeid (edaspidi ühiselt: Nõuded). Seiklusraja kasutamine toimub Kliendi riisikol (vastutusel) ja Seikluspark OÜ ei vastuta võimalike Kliendile tekkinud kahjude (sh kahjud tervisele ja varale) eest, juhul kui kahju tekkimise on põhjustanud Nõuete ja/või Tingimuste mittejärgimine Kliendi poolt ja/või Kliendi poolne hooletus Seiklusraja kasutamisel.

5. Klient on teadlik, et Seikluspark OÜ töötaja tellimisel Seiklusraja läbimiseks koos Kliendiga, on Seikluspark OÜ töötajal vaid juhendav roll, mistõttu toimub ka nimetatud juhul Seiklusraja kasutamine Kliendi riisikol (vastutusel), sh kohustub ka nimetatud juhul täisealine isik tagama temaga Seikluspargis kaasas olevate alaealiste turvalisuse Seiklusraja kasutamisel.

6. Klient ei tohi Seiklusrada kasutada enne, kui ta on saanud Seikluspark OÜ töötajalt instruktsioonid ja turvavarustuse Seiklusraja ohutuks kasutamiseks. Klient peab enne Seiklusraja kasutamist veenduma, et valitud Seiklusrada vastab tema füüsilistele võimetele, tervislikule seisundile ja oskustele.

7. Seiklusraja kasutamiseks peab isik olema vähemalt 115 cm pikkune (v.a lastepark), kusjuures alla 14-aastased isikud võivad Seiklusrada kasutada üksnes nendega kaasas oleva täisealise isiku nõusolekul, kes kohustub jälgima ja tagama, et temaga kaasas olevad alla 14-aastased isikud täidaksid kohaselt kõiki Nõudeid ja Tingimusi.

8. Seiklusraja kasutamine narkootilise, psühhotroopse aine või alkoholi tarvitamisest tekkinud joobeseisundis ja nimetatud ainete tarvitamine ning suitsetamine Seiklusraja kasutamisel ja tule tegemine Seikluspargi territooriumil on keelatud.

9. Seiklusraja kasutamise eest kohustub Klient enne Seiklusraja kasutamist tasuma vastavalt Seikluspark OÜ poolt kehtestatud kehtivale hinnakirjale.

10. Seiklusraja kasutamisel on Klient kohustatud järgima kõiki Nõudeid ja Tingimusi, Seikluspark OÜ töötajate täiendavaid instruktsioone/korraldusi ning Seiklusrajal asuvaid juhiseid ja märgistusi.

11. Seiklusraja kasutamine turvatrossile kinnitamata turvavarustuseta on keelatud ja see on ohtlik elule ja tervisele!

12. Turvavarustuse edasiandmine teisele isikule on keelatud ja pärast radade ühekordset läbimist (lastepargi kasutamise lõpetamist) tuleb turvavarustus koheselt tagastada Seikluspark OÜ-le. Klient on kohustatud kasutama Seiklusrada ja turvavarustust hoolikalt ja neid mitte lõhkuma ega muul viisil kahjustama ning hüvitama Seikluspark OÜ-le kõik kahjud, mis on Seikluspark OÜ-le tekitatud Seiklusraja ja/või turvavarustuse kahjustamisega Kliendi hooletu või tahtliku käitumise tõttu.

13. Seikluspark OÜ töötajal on õigus Klient koheselt Seiklusrajalt ära kutsuda, juhul kui Klient rikub Nõudeid ja/või Tingimusi, ei täida Seikluspark OÜ töötaja korraldusi või kui Seiklusraja kasutamine ei ole Seikluspark OÜ töötaja arvates enam turvaline. Kliendi enesetunde halvenemisel või ilmastikutingimuste muutumisel selliselt, et Seiklusraja kasutamine ei ole enam turvaline, peab Klient koheselt Seiklusrajalt lahkuma.

14. Seikluspark OÜ ei vastuta Kliendi riiete jm esemete kaotsimineku, kahjustumise ja hävimise eest.

15. Seiklusraja kasutamise eest Seikluspark OÜ-le makstud tasu tagastatakse Kliendile ainult juhul, kui Seiklusraja kasutamine ei ole võimalik Seikluspark OÜ-st tuleneva asjaolu tõttu. Tingimuste p 13 nimetatud juhtudel Kliendi poolt makstud tasu ei tagastata.

Klient kinnitab oma allkirjaga, et ta on Tingimused läbi lugenud, nendest täielikult aru saanud ja Tingimustega nõus ning kohustub neid täitma.

Nimi.................................................………. Isikuk .................……...........…….... Telefon………………………… Allkiri……………

Nimi.................................................………. Isikuk..................……...........…….... Telefon………………………… Allkiri……………

Nimi.................................................………. Isikuk..................……...........…….... Telefon………………………… Allkiri……………

Nimi.................................................………. Isikuk..................……...........…….... Telefon………………………… Allkiri……………

Nimi.................................................………. Isikuk..................……...........…….... Telefon………………………… Allkiri……………

**ALAEALISTE NIMED JA VANUS:**

1……………………………………………………. 2. …. ………………………………………………………

3.…………………………………………………... 4. …………………………………………………………..

TÄISEALISE KINNITUS: Klient on Seiklusparki saabunud koos alaealiste isikutega ja kinnitab oma allkirjaga, et ta on nõus, et eelpoolnimetatud alaealised kasutavad Seiklusrada ja ta on nõus ning kohustub nende eest vastutama vastavalt Tingimustele.

Nimi.................................................………. Isikuk .................……...........…….... Telefon………………………… Allkiri:……………

Seikluspark OÜ poolt volitatud isik (**allkiri**) ……………… Kuupäev………… Kellaaeg………… Inim. arv … SUMMA……………